VIRKAMIESTUOMIOISTUIMEN ENSIMMÄISEN JAOSTON PUHEENJOHTAJAN MÄÄRÄYS
22 päivänä tammikuuta 2008
Asia F-106/06
Anže Erbežnik
vastaan
Euroopan parlamentti
Virkamiestuomioistuimen aloitteesta tehty sovinto – Asian poistaminen rekisteristä
Aihe: EY 236 ja EA 152 artiklan nojalla nostettu kanne, jossa Anže Erbežnik, joka vetoaa muuhun lailliseen parisuhteeseen kuin avioliittoon
Horvatin kanssa, vaatii kumoamaan parlamentin päätöksen, jolla hänelle myönnetään sen suuruinen asettautumiskorvaus, jonka
saavat virkamiehet, joilla ei ole oikeutta kotitalouslisään, ja kyseinen kanne koskee erityisesti mainitun korvauksen ensimmäistä
kolmannesta, joka henkilöstösääntöjen liitteessä VII olevan 5 artiklan 1 kohdan ja muuhun henkilöstöön sovellettavien palvelussuhteen
ehtojen 24 artiklan nojalla ja kantajan vuoden 2005 toukokuussa tekemän maksamista koskevan hakemuksen johdosta on maksettu
hänelle parlamentin tässä tarkoituksessa 2.6.2005 tekemän päätöksen perusteella. Kantaja vaatii toissijaisesti, että ensimmäisen
oikeusasteen tuomioistuin velvoittaa parlamentin ottamaan huomioon hänen perheasemansa muuttumisen hänen vuoden 2005 elokuussa
solmimansa avioliiton jälkeen maksettujen korvauksen osien osalta.
Ratkaisu: Asia F‑106/06, Erbežnik vastaan parlamentti, poistetaan virkamiestuomioistuimen rekisteristä. Parlamentti maksaa kantajalle
tälle aiheutuneista oikeudenkäyntikuluista 6 000 euron suuruisen summan. Parlamentti vastaa omista oikeudenkäyntikuluistaan.
Tiivistelmä
Henkilöstö – Kanne – Sovintoratkaisu virkamiestuomioistuimessa – Asian poistaminen rekisteristä
(Virkamiestuomioistuimen työjärjestyksen 69 ja 74 artikla)